“Lokomotiv” Tarasovni Putin surati tushirilgan futbolkasi uchun 300 ming yevro jarimaga tortdi

Rossiyaning futbol bo‘yicha “Lokomotiv” jamoasi yarim himoyachi Dmitriy Tarasovni Istanbulda Turkiyaning “Fenerbaxche”si bilan bo‘lib o‘tgan uchrashuvdan so‘ng Rossiya prezidenti Vladimir Putin tasviri tushirilgan futbolkasini ko‘z-ko‘z qilgani uchun 300 ming yevrolik jarimaga tortdi, deya xabar bermoqda “Chempionat”.

“Tarasovning maoshidan 300 ming yevro hamda futbolchi fevral uchun olishi mumkin bo‘lgan barcha bonuslar ushlab qolinadi”, — dedi manba.
Eslatib o‘tamiz, avvalroq “Lokomotiv” Dmitriy Tarasovning Putin surati tushirilgan futbolkasini namoyish etishini yo‘l qo‘yib bo‘lmaydigan holat, deb hisoblashini ma’lum qilgan edi.
“Fenerbaxche” bilan uchrashuv yakunlangach, Tarasov jamoa futbolkasini yechgan, shunda uning ostida Putinning harbiy libosda tushgan surati hamda “Eng xushmuomala prezident” yozuvi joylashtirilgan boshqa futbolka borligi ma’lum bo‘lgan edi.